Diari Oficial de la Generalitat Valenciana


Sumari del DOGV 9309, del 30-03-2022 (2022/2661)

Extracte de la Resolució de 24 de març de 2022, del president de l'Institut Valencià de Competitivitat Empresarial (IVACE), per la que es convoquen ajudes destinades al foment d'instal·lacions d'autoconsum d'energia elèctrica en els municipis de la Comunitat Valenciana, amb càrrec al pressupost de l'exercici 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9309

Data del DOGV
:   30-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2661


Data del document
:   24-03-2022

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 24 de març de 2022, del president de l'Institut Valencià de Competitivitat Empresarial (IVACE), per la que es convoquen ajudes destinades al foment d'instal·lacions d'autoconsum d'energia elèctrica en els municipis de la Comunitat Valenciana, amb càrrec al pressupost de l'exercici 2022. [2022/2661]  
 BDNS (identif.): 617335.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/617335)  
i en la pàgina web de l'IVACE http://www.ivace.es  
  
Primer. Entitats beneficiàries  
Tots els municipis que pertanyen a la Comunitat Valenciana.   
  
Segon. Objecte  
Ajudes reembossables bonificades en el seu tipus d'interés combinades amb subvencions, vinculades a projectes d'instal·lacions d'autoconsum d'energia elèctrica, en els municipis de la Comunitat Valenciana per a l'exercici 2022.  
Les actuacions susceptibles de suport seran aquells projectes d'instal·lacions d'autoconsum d'energia elèctrica a partir d'energies renovables o energies residuals, en qualsevol de les modalitats previstes en l'article 9 de la Llei 24/2013, de 26 de desembre, del sector elèctric, i en concret les que es preveuen en l'article 4 del Reial decret 244/2019, de 5 d'abril, pel qual es regulen les condicions administratives, tècniques i econòmiques de l'autoconsum d'energia elèctrica.  
  
Tercer. Bases reguladores  
Ordre 19/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) en matèria d'energies renovables i biocarburants, publicades en el DOGV número 7903, de 25 d'octubre de 2016.  
  
Quart. Quantia  
L'import total de la convocatòria serà de 3.000.000 d'euros  
La concessió del préstec i de la subvenció tindrà les següents característiques:  
- Característiques del préstec: l'import serà del 100 % dels costos subvencionables del projecte, fins a un màxim de 100.000 euros per projecte, amb un màxim de 300.000 euros per entitat beneficiària. El tipus d'interés és del 0 %. El termini d'amortització serà de 96 mesos i les quotes d'amortització seran semestrals, setze quotes d'amortització. Les vuit últimes quotes no seran girades al beneficiari per compensar-se amb la subvenció a fons perdut.  
- Característiques de la subvenció: el percentatge de subvenció serà del 50 % de l'import dels costos subvencionables, sense que la quantia de subvenció puga superar els 50.000 euros per projecte.  
  
Cinqué. Termini de presentació de les sol·licituds  
El termini per a la presentació de les sol·licituds s'iniciarà l'endemà de la publicació de l'extracte de la present convocatòria en el Diari Oficial de la Generalitat Valenciana (DOGV), i finalitzarà el 6 de maig de 2022 a les 23.59.59 hores.  
  
Sisé. Altres dades  
1. Sol·licituds: per via telemàtica d'acord amb el model normalitzat disponible en la pàgina web http://www.ivace.es.  
2. Documentació: la que es preveu en l'article 6 de la convocatòria.  
3. Costos subvencionables: equips i muntatge vinculats directament a les instal·lacions d'autoconsum, sistema generador, de conversió de l'energia, de control i regulació, equip de mesura i, si és el cas, sistema d'emmagatzematge.  
En el cas de les instal·lacions de biomassa/biogàs, s'hi inclouen el sistema de producció del biogàs, gas de síntesi o sistema equivalent.  
Obra civil estrictament necessària i vinculada a la instal·lació objecte de finançament; en tot cas, serà el criteri de l'IVACE el que prevaldrà en cas de controvèrsia sobre la vinculació de l'obra civil al projecte.  
  
Instal·lacions d'evacuació d'energia fins al punt de connexió.  
Costos de tramitació administrativa de les instal·lacions i inscripció en els registres d'autoconsum i de producció d'energia elèctrica.  
  
Si escau, costos de redacció de projectes, estudis de seguretat i salut i direcció d'obra, si es tracta de contractacions externes.  
4. Criteris d'avaluació: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració establits en l'article 9 de la convocatòria. Perquè un projecte puga ser aprovat, haurà de tindre una puntuació total mínima de 35 punts.  
  
5. Forma de justificació: en els termes previstos en l'article 13 de la convocatòria. Els projectes hauran d'iniciar-se amb posterioritat a la data de presentació de la sol·licitud de l'ajuda, de manera que els justificants de despesa i pagament hauran de ser de data posterior a aquesta.  
  
6. Termini màxim de justificació: 22 de juliol de 2023 o data posterior que poguera establir-se.  
7. Devolució del préstec: d'acord amb els terminis i condicions de l'article 5.2 de la convocatòria.   
  
València, 24 de març de 2022.- El president de l'IVACE: Rafael Climent González.